
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta noteikumu projekts "Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi" (turpmāk - Noteikumu projekts) izstrādāts, pamatojoties uz Ministru kabineta noteikumu projektā "Grozījumi Ministru kabineta 2014. gada 28. janvāra noteikumos Nr. 55 "Noteikumi par ārzemnieku nodarbināšanu" (12-TA-1584) (turpmāk - Grozījumi noteikumos Nr. 55) paredzētajām izmaiņām. 
1.2. Mērķis
Mērķa apraksts
Noteikumu projekta mērķis veikt nepieciešamās izmaiņas Bezdarbnieku uzskaites un reģistrēto vakanču informācijas sistēmā (turpmāk - IS BURVIS), lai nodrošinātu Grozījumos noteikumos Nr. 55 paredzētā atzinuma par ārzemnieka piesaistes nepieciešamību iekļaušanu IS BURVIS un minētās informācijas nodošanu Pilsonības un migrācijas lietu pārvaldei.
Spēkā stāšanās termiņš
01.01.2025.
Pamatojums
Imigrācijas likuma pārejas noteikumu 64. punkts.
1.3. Pašreizējā situācija, problēmas un risinājumi
Pašreizējā situācija
No Imigrācijas likuma 15.1 pirmās daļas 9.punkta un 22.1 panta pirmās daļas 13.punkta izriet, ka ielūguma vai izsaukuma apstiprināšanai ārzemniekam, ja uzaicināšanas iemesls ir nodarbinātība, darba devējam ir pienākums sākumā reģistrēt Nodarbinātības valsts aģentūrā (turpmāk - Aģentūra) brīvu darba vietu un tai ir jābūt brīvai ne mazāk kā 10 darbdienas. 
2024. gada 23. maijā Saeimā pieņemti grozījumi Imigrācijas likumā, kas paredz, ka no 2025. gada 1. janvāra ielūguma vai izsaukuma apstiprināšanai ārzemniekam, ja uzaicināšanas iemesls ir nodarbinātība, darba devējam būs nepieciešams saņemt Aģentūras atzinumu par ārzemnieka piesaistes nepieciešamību.
Atbilstoši Imigrācijas likuma 9.panta devītajā daļā ietvertajam deleģējumam Ministru kabinetam Grozījumos noteikumos Nr.55 ir atrunāta kārtība, kādā darba devējs piesaka brīvu darba vietu, pamato tās nepieciešamību un sadarbojas ar Aģentūru brīvas darba vietas aizpildīšanā. 
Problēmas un risinājumi
Problēmas apraksts
Tāpat kā šobrīd, jaunās prasības ārzemnieku nodarbināšanai paredz publicēt informāciju par brīvu darbavietu Aģentūras CV un vakanču portālā, kas ir Bezdarbnieku uzskaites un reģistrēto vakanču informācijas sistēmas (turpmāk - IS BURVIS) sastāvdaļa.
Papildus spēkā esošajai kārtībai Grozījumi noteikumos Nr. 55 paredz norādīt brīvās darba vietas pamatojumu, tāpat par Aģentūras pieņemto lēmumu paredzēts izdarīt atzīmi IS BURVIS.
Risinājuma apraksts
Lai pielāgotu Ministra kabineta 2017. gada 28. marta noteikumus Nr. 172 "Bezdarbnieku uzskaites un reģistrēto vakanču informācijas sistēmas noteikumi" (turpmāk - Noteikumi Nr.172) paredzētajām izmaiņām, nepieciešams tos papildināt ar papildu apstrādājamajiem datiem. 
Ņemot vērā, ka brīvo darba vietu sludinājumi, par kuriem darba devējs vēlēsies saņemt Aģentūras atzinumu par ārzemnieka piesaisti, tiks izskatīti atsevišķi, publicējot informāciju par brīvu darba vietu, darba devējs atzīmēs, vai vakances aizpildīšanai plānots piesaistīt ārzemnieku, kā arī norādīs informāciju par brīvas darba vietas pamatojumu. Noteikumu projekts paredz attiecīgi papildināt 8. punktu ar 8.1.17., 8.1.18. un 8.1.19. apakšpunktu.  
Veicinot informācijas apriti ar Pilsonības un migrācijas lietu pārvaldi (turpmāk - Pārvalde), kā arī paātrinot darba devējiem dokumentu noformēšanas procesu, paredzēts, ka, izmantojot informācijas sistēmas lietotāja saskarni, Pārvaldei tiks nodrošināta piekļuve IS BURVIS iekļautajiem datiem par atzīmi par ārzemnieka piesaistes nepieciešamību. Attiecīgi Noteikumu projekts paredz papildināt Noteikumu Nr. 172 14.2. apakšpunktu, nosakot, ka Pārvalde saņem Noteikumu Nr. 172 8.1, 9.1. un 9.2. apakšpunktā minētos datus.
Problēmas apraksts
No 2021. gada 28. jūnija stājās spēkā Fizisko personu reģistra likums un spēku zaudēja Iedzīvotāju reģistra likums, līdz ar to savu darbību izbeidza Iedzīvotāju reģistrs un iedzīvotāju reģistrācija tiek nodrošināta Fizisko personu reģistrā. 
Risinājuma apraksts
Lai nodrošinātu Noteikumu Nr. 172 atbilstību normatīvo aktu sistēmai, Noteikumu projekts paredz precizēt Noteikumu Nr. 172 7.1.10.apakšpunktu, nosakot ka informācija par personas statusu tiek pārbaudīta fizisko personu reģistrā.     
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta izpilde tiks nodorošināta Aģentūrai piešķirto valsts budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi noteikumos Nr. 55.
Pamatojums un apraksts
Noteikumu projekts ir izstrādāts, lai nodrošinātu tehnisku izpildi Grozījumos Nr.55 paredzētajām izmaiņām.
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nodarbinātības valsts aģentūra
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/da6d7b50-d5da-4a7a-abdb-e02bd96c7ea0
 
6.3. Sabiedrības līdzdalības rezultāti
Publiskā apspriešana ir izsludināta 2024. gada 16. oktobrī. Publiskās apspriešanas rezultātā viedokļi par Noteikumu projektu netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Noteikumu projektā ir veiktas izmaiņas, kas neskar līdz šim paredzēto un veikto personas datu apstrādes procesu. Proti, Noteikumu projekts nemaina un negroza šajos noteikumos minēto personas datu apstrādes faktiskos apstākļus.

